open-index/open-wikipedia-markdown huggingface dataset:
Црква „Св. Атанасиј“ - Босилово

**Свети Атанасиј** — главна селска црква во струмичкото село Босилово, Македонија.

## Местоположба

Црквата се наоѓа во средишниот дел на селото, веднаш зад задружниот дом.

## Историја

Била изградена во 1842 година и е една од најстарите во регионот. Годината на подигањето на црквата е обележана на четвртиот столб од исток, на јужната колона, каде стои: „Св. Атанасиј 1843 год.

Во црквата отпрвин се служело на грчки јазик, но откако учителот А. Костенцев со група ученици, на Спасовден во 1869 година учествувал во службата на словенски јазик, мнозинството од селаните веќе не сакале да чујат за грчки јазик во црквата. По овој случај овде доаѓале селани и од околните села за да слушнат зборови што ги разбирале.

## Архитектура

Храмот има облик на трикорабна псевдобазилика со рамен дрвен таван на три кораби, при што централниот кораб има т.н. „манастирски свод“. 

Градбата на црквата е во добра состојба, но има присуство на влага во горните партии на црквата, како и капиларна влага кај јужните столбови висока до два метри, кои резултираат во лупење на малтерот. Во 2015 година биле затворени тремовите и црквата добила нов покрив, а бил изведен и дренажен канал.

### Фрескоживопис

Во црквата има работено зографот Андон Петров Ангелков во 1856 година. 

## Галерија


Податотека:Црква „Св. Атанасиј“ - Босилово 10.jpg|Помошниот објект
Податотека:Црква „Св. Атанасиј“ - Босилово 11.jpg|Вршници
Податотека:Црква „Св. Атанасиј“ - Босилово 12.jpg|Западната страна
Податотека:Црква „Св. Атанасиј“ - Босилово 2.jpg|Поглед на црквата
Податотека:Црква „Св. Атанасиј“ - Босилово 3.jpg|Помошен објект
Податотека:Црква „Св. Атанасиј“ - Босилово 4.jpg|Фонтана во дворот
Податотека:Црква „Св. Атанасиј“ - Босилово 5.jpg|Источната страна
Податотека:Црква „Св. Атанасиј“ - Босилово 6.jpg|Апсидата
Податотека:Црква „Св. Атанасиј“ - Босилово 7.jpg|Северната страна
Податотека:Црква „Св. Атанасиј“ - Босилово 8.jpg|Гробови во дворот
Податотека:Црква „Св. Атанасиј“ - Босилово 9.jpg|Камбанаријата
Податотека:St. Athanasius Church (Bosilovo) (1).jpg|Влезната порта
Податотека:St. Athanasius Church (Bosilovo) (2).jpg|Црквата во 2017 г.


## Поврзано
* Струмичко архијерејско намесништво
* Босилово

## Наводи

## Надворешни врски

* 
* Детален извештај за мониторинг од ИКОМОС Македонија

Категорија:Храмови посветени на Свети Атанасиј во Македонија
Категорија:Дела на Дебарската школа
Црква „Св. Теофил Струмички“ - Гечерлија

**Свети Теофил Струмички** — православен храм кој се наоѓа во Гечерлија, Општина Босилово.

## Галерија


Податотека:St. Theophilus of Strumica Church (Gečerlija) (1).jpg|Поглед кон црквата 
Податотека:St. Theophilus of Strumica Church (Gečerlija) (3).jpg|Поглед кон црквата 


## Надворешни врски

Категорија:Гечерлија
Гечарлија
Љубов Попова

**Љубов Сергеевна Попова** (; 24 април 1889 – 25 мај 1924) - руска авангардна сликарка  и дизајнерка(кубист, супрематист и конструктивист).

## Животопис
мини|„Портрет на филозофот“, 1915
Љубов Попова е родена во Ивановско, блиску до Москва, во богатото семејство. Татко ѝ бил Сергеј Максимович Попов, успешен трговец со текстил, а мајка ѝ Љубов Василиевна Зубова. Љубов Попова имала двајца браќа и една сестра. Едниот од браќата, Павел, бил филозоф и чувар на уметничката оставнина на неговата сестра. Таа се интересирала за уметноста, посебно за италијанското ренесансно сликарство. На единаесетгодишна возраст, започнала со часови по уметност, најпрво дома, а потоа и во женската гимназија Јалтинскаја. На свои осумнаесет години, таа ја изучувала уметноста заедно со Станислав Жуковски, а во 1908 година, во приватните ателјеа на Константин Јуон и Иван Дудин. Од 1912 до 1913 година, почнала да ги посетува атељеата на сликарите кубисти Хенри Ла Фоконе и Жан Меценже.

## Кариера
Попова често патувала со цел да истражува и да учи од различните стилови на сликање, но најмногу ја интересирале руските икони, сликите на Џото, како и делата на италијанските сликари од 15 и 16 век.

Во 1909 година, отишла во Киев, потоа во 1910 година во Псков и Новгород. Наредната година посетила други градови во Русија, меѓу кои Сент Петерсбург, каде ги проучувала иконите. Во 1912 година, работела во московското атеље познато како „Кулата“ заедно со Иван Аксенов и Владимир Татлин.

Во текот на 1912 и 1913 година, студирала уметност во Париз. Откако се вратила во Русија, работела со Татлин, Удалцова и со браќата Веснин. Во 1914 година, патувала низ Франција и Италија, во времето кога се создавале кубизмот и футуризмот.

## Наводи

Категорија:Сликари од 20 век
Категорија:Починати во Москва
Категорија:Родени во 1889 година
Категорија:Починати во 1924 година
Категорија:Модерни уметници
Акцент (музичка група)

**Акцент** — романска електронска музичка група чии песни се на романски, англиски, полски, и шпански јазик. Групата била основана од Адријан Сина и Рамона Барта во Букурешт 1999 година. Нивниот прв сингл „Nu-mi pasă de nimeni“ добил позитивни реакции од публиката и им обезбедил договор со издавачката куќа Ротон во 1999. Во 2000 го издале нивниот деби студиски албум *Senzatzia* кој бил неуспешен по што групата згаснала. Подоцна Сина ја трансформирал групата од дуо во машки бенд со пристигнувањето на Мариус Неделчу, Михај Груја, и Сорин Бротнеј. Синглот „Ti-am promis“ добил значителен простор во радио етерот.

Меѓународен успех доживеале со песните „Kylie“ и англиската верзија на „Dragoste De Inchiriat“. Песните се пласирале на првите места во повеќе европски земји како Франција, Германија, и Холандија. Групата во 2006 конкурирала да ја претставува Романија на Евровизија, но нивната песна „Jockero“ не победила иако подоцна станала број еден на романската топ листа. Во 2013 групата се разделила, а како нејзин единствен член продолжил Сина. Сина бил член на жирито во првата сезона од романскиот *Х Фактор*.

## Дискографија

### Студиски албуми
**Senzatzia* (2000)
**În culori* (2002)
**100 bpm* (2003)
**Poveste de viaţă* (2004)
**S.O.S.* (2005)
**Primul capitol* (2006)
**French Kiss with Kylie* (2006) 
**King of Disco* (2007)
**Fără lacrimi*  (2009)
* *True Believers* (2009)
**Around The World* (2014)
**Love The Show* (2016)
**Лучшие хиты* (2014)

### Синглови

## Наводи

## Надворешни врски
* 
* Adrian Sînă official 
* KNHC Top 89 of 2012 New Years Eve countdown

Категорија:Музички групи основани во 1999 година
Категорија:Романски музички групи
Црква „Св. Петар и Павле“ - Сарај

**Свети Петар и Павле** — православен храм кој се наоѓа во Сарај, Општина Босилово.

## Галерија


Податотека:Sts. Peter and Paul Church (Saraj) (2).jpg|Поглед кон црквата
Податотека:Sts. Peter and Paul Church (Saraj) (3).jpg|Поглед кон црквата 
Податотека:Sts. Peter and Paul Church (Saraj) (4).jpg|Поглед кон црквата 


## Наводи

## Надворешни врски

Категорија:Сарај (Струмичко)
Сарај
Vader

**Vader** (се чита: *Вејдер*) — полска дет метал музичка група основана 1983 година во Олштин. Групата била основана од басистот Пјотр Вивчарек и гитаристот Збигнев Вроболевски. Vader смениле неколку постави од нивното основање, а од 2011 во бендот членуваат Вивчарек како гитарист и фронтмен, Марек Пајак како втор гитарист, басистот Томаш Халицки, и британскиот тапанар Џејмс Стјуарт.

Иако почнале како хеви метал музичка група, Vader експериментирале со треш и спид метал, за при крајот на 1980-тите да станат дет метал состав. Името на групата било инспирирано од ликот Дарт Вејдер од филмската серија *[[Војна на ѕвездите]]*. Текстовите на групата обработуваат теми од писателот Хауард Филипс Лавкрафт, Втората светска војна, хорор филмови, и анти-религиски пораки. Според музичкото списание *[[Билборд (магазин)|Билборд]]*, Vader до 2002 година имаат продадено околу 500,000 албуми во светски рамки.

## Дискографија
* *The Ultimate Incantation* (1992)
* *De Profundis* (1995)
* *Black to the Blind* (1997)
* *Litany* (2000)
* *Revelations* (2002)
* *The Beast* (2004)
* *Impressions in Blood* (2006)
* *Necropolis* (2009)
* *Welcome to the Morbid Reich* (2011)
* *Tibi Et Igni* (2014)
* *The Empire* (2016)
**Solitude In Madness* (2020)

## Членови

### Актуелни членови
* Пјотр Вивчарек – гитара , вокали , бас гитара  
*Марек Пајак – гитара 
* Томаш Халицки – бас гитара 
* Џејмс Стјуарт – тапани 

### Најмени музичари
* Марцин Голебиевски – тапани 
* Марцин Ригиел – бас гитара 
* Вацлав Киелтика – гитара 
* Томаш Рејек – бас гитара 
* Марко Мартел – гитара 

### Сесиски музичари
* Јержи Глод – клавијатури 
* Криштоф Олош – клавијатури 

### Поранешни членови
* Збигнев Вроболевски – гитара 
* Роберт Бјелак – вокали 
* Јачек Мехринг – вокали 
* Даниел Марковски – тапани 
* Ст. Снејк – вокали 
* Роберт Царнета – вокали 
* Роберт Струцевски – бас гитара 
* Грегорж Јацковски – тапани 
* Јачек Калиш – бас гитара 
* Криштоф Рашковски – тапани 
* Јарослав Лабиенец – гитара 
* Лешек Раковски – бас гитара 
* Маврициј Стефановиц – гитара 
* Конрад Каршут – бас гитара 
* Марцин Новак – бас гитара 
* Дариус Брзозовски – тапани 
* Павел Јарошевиц – тапани 

## Наводи

## Надворешни врски

* 

Категорија:Музички групи основани во 1983 година
Категорија:Полски музички групи
Радамел Фалкао

**Радамел Фалкао Гарсија Сарате** (роден на 10 февруари 1986 година, во Санта Марта) — колумбиски фудбалер, напаѓач, кој моментално е без клуб. Познат по својот прекар *„El Tigre“* (во превод на мак. *Тигарот*), сметан е за еден од најдобрите колумбиски фудбалери на сите времиња, со над 350 постигнати голови во кариерата за клубовите и репрезентацијата.

## Кариера
Кариерата ја започнал во Лансерос Бојака, со кој го направил своето деби во Категорија Примера Б (второто ниво на колумбискиот фудбал) на 28 август 1999, во натпревар против Депортиво Переира, на возраст од само 13 години и 199 дена со што станал најмладиот дебитант во колумбиските фудбалски лиги.

## Титули
#### Ривер Плејт
***[[Примера Дивисион (Аргентина)|Примера Дивисион]]**: 1 
: Клаусура 2008

#### Порто
*** [[Примеира лига]]** : 1 
: 2010-2011
***[[Податотека:Icon Trophy Taça de Portugal (Cup of Portugal).svg|10px]] [[Фудбалски куп на Португалија|Куп на Португалија]]** : 2
: 2009-2010, 2010-2011
*** [[Суперкуп на Португалија]]** : 3
: 2009, 2010, 2011
*** [[Лига Европа]]** : 1 
: 2010-2011

#### Атлетико Мадрид
*** [[Фудбалски куп на Шпанија|Куп на Шпанија]]** : 1 
: 2012-2013
*** [[Лига Европа]]** : 1 
: 2011-2012
*** [[Суперкуп на УЕФА]]** : 1 
: 2012

#### Монако
*** [[Лига 1 (Франција)|Лига 1]]** : 1
: 2016–2017

## Наводи

## Надворешни врски

* 
* Official profile  on Atlético Madrid
* 
* 
* 
* Radamel Falcao García at Football Lineups 

Категорија:Живи луѓе
Категорија:Колумбиски фудбалери
Категорија:Фудбалери на ФК Ривер Плејт
Категорија:Фудбалери на ФК Порто
Категорија:Фудбалери на ФК Атлетико Мадрид
Категорија:Фудбалери на ФК Монако
Категорија:Фудбалери на ФК Манчестер Јунајтед
Категорија:Фудбалери на ФК Челзи
Категорија:Фудбалери на ФК Галатасарај
Категорија:Фудбалери на ФК Рајо Ваљекано
Категорија:Фудбалери на ФК Миљонариос
Категорија:Фудбалери од Премиер Лига
Категорија:Родени во 1986 година
Костин Дол

**Костин Дол** може да се однесува на следниве села во Македонија:

* Костин Дол (Кочанско) — село во Општина Кочани, Кочанско
* Костин Дол (Делчевско) — село во Општина Македонска Каменица
Акредитација

**Акредитација** е формално признавање на оспособеноста за извршување на одредени активности. Во постапка за акредитација може да се вклучат сите лаборатории кои изведуваат тестирање или баждарење, тела за сертификација на производи, системи и персонал и инспекциските тела. Тие може да бидат самостојни или во состав на поголеми системи. Основа за работа во подрачјето на акредитирање, тестирање, сертифицирање и контрола се стандардите од серијата ЕN 45000 и ISO 17000.

## Наводи

Категорија:Гаранција за квалитет
Оризари

**Оризари** може да се однесува на следниве села:

;Македонија
* Оризари (Кочанско) — село во Општина Кочани
* Оризари (Кумановско) — село во Општина Липково
* Оризари (Скопје) — поранешно село, денес дел од населбата Ѓорче Петров

;Егејска Македонија
* Оризари (Воденско) — село во Воденско, Егејска Македонија, денес во Грција

;Албанија
* Оризари (Белград, Албанија) — село во областа Белград, Албанија

## Поврзано
* Горно Оризари
* Долно Оризари
Вратнички дијалект

**Вратнички дијалект** — дел од групата на западни дијалекти од северното наречје, со посебни специфики и разлики од тетовскиот говор, а повеќе сличности со скопскоцрногорскиот говор. Се говори во севериот дел на Полог, во таканаречените подгорски села. Тука спаѓаат крајните северни долнополошки села Вратница, Беловиште, Одри, Старо Село и Рогачево, а како гранични села се Доброште, Теарце и Брезно.

## Наводи

Категорија:Македонски дијалекти
Категорија:Торлачки дијалекти
ПУ „Св. Кирил и Методиј“ - Секирник

**Основно училиште „Св. Кирил и Методиј“** (официјално: **Подрачно основно училиште „Св. Кирил и Методиј“ - Секирник**; скратено: **ПОУ „Св. Кирил и Методиј“**) — подрачно основно училиште во селото Секирник, составен дел на истоименото училиште од селото Иловица.

Училиштето е именувано по словенските просветители Свети Кирил и Методиј.

## Галерија


Податотека:Primary school Saints Cyril and Methodius (Sekirnik) (1).jpg|Поглед кон училиштето
Податотека:Primary school Saints Cyril and Methodius (Sekirnik) (2).jpg|Поглед кон училиштето
Податотека:Primary school Saints Cyril and Methodius (Sekirnik) (3).jpg|Поглед кон училиштето


## Наводи

## Надворешни врски

Категорија:Основни училишта во Општина Босилово
Категорија:Секирник
Секирник
Behemoth

**Behemoth** (се чита: *Бехемот*) — полска блек-метал музичка група основана 1991 година во Гдањск. Се сметаат за значајна група која придонела за етаблирање на екстремниот метал во полската алтернативна сцена. До доцните 1990-ти групата свирела класичен блек метал со пагански текстови, но потоа го сменила пристапот кон текстовите и пишувале за окултизам и телема. Со издавањето на албумот *Сатаника* во 1999, групата демонстрирала извесни дет метал влијанија. Единствен член на бендот од неговото основање до денес е Адам Дарски, кој има улога на фронтмен и втор гитарист, додека останатите членови се менувале низ текот на годините.

## Дискографија
### Студиски албуми
* *Sventevith (Storming Near the Baltic)*&nbsp;(1995)
* *Grom*&nbsp;(1996)
* *Pandemonic Incantations*&nbsp;(1998)
* *Satanica*&nbsp;(1999)
* *Thelema.6*&nbsp;(2000)
* *Zos Kia Cultus (Here and Beyond)*&nbsp;(2002)
* *Demigod*&nbsp;(2004)
* *The Apostasy*&nbsp;(2007)
* *Evangelion*&nbsp;(2009)
* *The Satanist* (2014)
* *I Loved You at Your Darkest* (2018)
* *Opvs Contra Natvram* (2022)
* *The Shit ov God* (2025)

## Членови

### Актуелни
* Адам Дарски (Нергал) – вокали, ритам гитара (1991–сѐ уште)
* Збигнев Промински (Инферно) – тапани (1997–1999, 2000–сѐ уште)
* Томаш Вроболевски (Орион) – бас гитара, следечки вокали (2003–сѐ уште)
* Патрик Штибер (Сет) – водечка гитара, следечки вокали (2004–сѐ уште)

### Поранешни
* Адам Мурашко – тапани (1991–1996)
* Адам Малиновски – гитара, следечки вокали (1991–1992)
* Рафал Брауер – гитара, следечки вокали (1993–1994)
* Славомир Коласа – бас гитара, следечки вокали (1993)
* Лешек Џиглиевски – гитара (1999), bass, backing vocals (1995–1997, 1998–1999)
* Мефисто – бас гитара, следечки вокали (1997–1998)
* Матеуш Шмиерцхалски – гитара, следечки вокали (2000–2003)

### Сесиски музичари
* Марцин Новак – бас гитара (2000–2003)

### За настапи во живо
* Бартоломеј Варушевски – бас гитара, следечки вокали (1999)
* Истван Лендвај – бас гитара, следечки вокали (2003)
* Михал Стопа – гитара, следечки вокали (2004)
* Адам Шиерцега – тапани (2013)
* Керим Лехнер – тапани (2013)

## Наводи

## Надворешни врски

*
*Behemoth во живо во Непал
*Behemoth во живо на NovaRock Fest 2016

Категорија:Музички групи основани во 1991 година
Категорија:Полски музички групи
Бехемот

мини|Бехемот: Сличен на слон, нилски коњ (хипопотам) или мешавина од овие две животни.
**Бехемот** () — митски ѕвер споменат во Библијата (Јов 40:10–27). Повеќето егзегети (богослови толкувачи) во него гледаат сосема обичен нилски коњ (хипопотам), но во Библијата е запишано дека „само Оној, кој го создал, може“ да се справи со него. 

Во македонските преводи на Библијата, зборот „Бехемот“ е заменет со „нилски коњ“.

## Во Библијата
Бехемотот се спомнува во старозаветната Книга на Јов како моќен, невознемирен ѕвер создаден од Бог, кој „јаде трева како вол“. Иако не е даден негов подробен опис, се наведуваат споредби дека неговите коски се „како бронзени труби“, а екстремитетите „како железни прачки“. Тој може да лежи „под лотосите“, да се крие „во трски и мочуришта“. По својата моќ се споредува со Левијатан.

Честопати, Бехемотот се поврзува со нилскиот коњ (хипопотам), но овие две животни имаат забележлива разлика. На Бехемотот му се припишува моќна опашка што се споредува со кедар, додека опашката на нилскиот коњ е мала и слаба. Во Книгата на Јов се тврди дека ниту еден човек не може да го победи Бехемот, додека нилските коњи луѓето ги ловат од дамнина.

Истовремено, Бехемотот има симболично значење: во книгата, Бог му го опишува ова суштество на Јов со цел да му укаже на неговата гордост и на безначајноста на човекот пред другите Божји созданија.

### Бехемотот во Новиот завет
Бехемотот не се спомнува директно во Новиот завет, но постои пророштво за доаѓањето на Ѕверот од морето и на „друг ѕвер, кој излегол од земјата“. Овој „друг ѕвер“ има два рога, „како на јагне“ и зборува „како змија“. Со лажни чуда тој ги принудува луѓето да му се поклонуваат на првиот ѕвер и да постават идол во негова чест.

Споредувањето на овие животни со апокрифните текстови дава причина да се верува дека двата ѕвера се соодветно Левијатан и Бехемот.

## Наводи

## Надворешни врски

* Бехемот и Левијатан

Категорија:Јов (библиска книга)
Категорија:Чудовишта
Категорија:Нилски коњи
Категорија:Демони во христијанството
__СОСОДРЖИНА__
__ИНДЕКС__
Skid Row

**Skid Row** — американска хеви метал музичка група, основана 1986 година во Томс Ривер (Њу Џерси). Групата била комерцијално успешна во доцните 1980-ти и раните 1990-ти, а нивните први два студиски албуми *Skid Row* (1989) и *Slave to the Grind* (1991) достигнале повеќе платинест тираж во САД, од кои вториот бил и број еден на америоканската *[[Билборд 200]]* за најпродавани албуми. Нивниот трет студиски албум *Subhuman Race* (1995) добил позитивни оценки од музичкиот печат, но не достигнал тираж како претходните два албуми. Во овој период, поставата на бендот ја сочинувале басистот Рејчел Болан, гитаристите Дејв Сабо и Скоти Хил, фронтменот Себастијан Бах, и тапанарот Роб Афусо. Групата имала продадено 20 милиони албуми во светот до крајот на 1996.

Откако ги замениле Бах со Џони Солинџер и Афусо со Фил Вароне во 1999, Skid Row ги издале *Thickskin* (2003) и *Revolutions per Minute* (2006), кои добиле главно негативни реакции од публиката. Во 2015 Skid Row се разделиле со фронтменот Солинџер по 16 годишна соработка, и го поставиле Тони Харнел како негова замена. По само осум месеци Харнел си заминал, а на негово место дошол ЗП Тарт. Во периодот 2013–2014 групата го издала албумот *United World Rebellion* како два мини албуми.

## Членови
### Актуелни
*Рејчел Болан – бас гитара, следечки вокали (1986–сѐ уште)
*Дејв Сабо – гитара, следечки вокали (1986–сѐ уште)
*Скоти Хил – гитара, следечки вокали (1987–сѐ уште)
*Роб Хамерсмит – тапани (2010–сѐ уште)
*ЗП Тарт – вокали (2017–сѐ уште)

### Поранешни
*Мет Фалон – вокали (1986–1987)
*Коди Хоувел – бас гитара (1986)
*Стив Бродертон – гитара (1986, 2005)
*Куртис Џексон – гитара (1986, 2005)
*Џон Ратковски – тапани (1986–1987)
*Џим Јухаш – гитара (1986–1987)
*Чарли Милс – тапани (1986–1987, 1999–2000)
*Роб Афусо – тапани (1987–1998, 2002)
*Себастијан Бах – вокали (1987–1996)
*Шон Мекејб – вокали (1997–1998)
*Џони Солинџер – вокали (1999–2015)
*Фил Вароне – тапани (1999–2004)
*Тимоти Дидуро – тапани (2004)
*Дејв Гара – тапани (2004–2010)
*Тони Харнел – вокали (2015)

## Дискографија
### Студиски албуми
**Skid Row* (1989)
**Slave to the Grind* (1991)
**Subhuman Race* (1995)
**Thickskin* (2003)
**Revolutions per Minute* (2006)
**The Gang's All Here* (2022)

### Други изданија
**B-Side Ourselves* (1992)
**40 Seasons: The Best of Skid Row* (1998)
**United World Rebellion: Chapter One* (2013)
**Rise of the Damnation Army* (2014)

## Наводи

## Надворешни врски

*
*

Категорија:Музички групи основани во 1986 година
Категорија:Американски хард-рок групи
Вреќа за спиење

мини|250п|Вреќа за спиење
**Вреќа за спиење** — заштитна вреќа во која лицето може да спие наместо во кревет. Нејзината основна цел е да обезбеди топлина и изолација, при што до одредена мерка штити од ветар, врнежи, и скрива од погледи. Основниот дел на вреќата за спиење главно е направен така што ги ублажува непријатните нерамнини на земјата, а уште подобри ублажување се добиваат со комбинирања со подлоги направени за таа цел.

Шаторот скоро од сите аспекти за удобност и заштита е подобар од вреќата за спиење, но е поголем и потежок, а со тоа погломазен за носење. Вреќата за спиење често се користи во комбинација со шаторот.

Вреќата за спиење ја користат планинарите, камперите, членови на експедиции, астронаути и други.

## Види још
* Кампување

## Надворешни врски

Категорија:Кампување
Категорија:Планинарство
Категорија:Опрема за кампување
Мигел де Унамуно

**Мигел де Унамуно** (шпански: *Miguel de Unamuno*) (29 септември 1864, Билбао, Шпанија - 31 декември 1936, Саламанка, Шпанија) - шпански писател и филозоф.

## Животопис
мини|Мигел де Унамуно во 1925 година
Мигел де Унамуно бил ректор на Универзитетот во Саламанка. Разочаран од Републиката, најпрвин го поддржал генералот Франко, но подоцна, како реакција на многубројните убиства, меѓу кои и на неговиот пријател Федерико Гарсија Лорка, тој почнал да ги критикува монархистите. Така, како реакција на нападите врз Каталонците и Баските, де Унамуно одржал говор против идеите на националистите, а само присуството на сопругата на генералот Франко го спасила од веројатниот линч. Оттука, генералот Франко побарал да се ликвидира де Унамуно, но не го сторил то апоради големата меѓународна слава на писателот, како и поради жестоките реакции на меѓународната јавност по повод убиството на Лорка.

## Творештво
мини|Споменикот на Унамуно во Саламанка
Мигел де Унамуно е автор не повеќе прозни, поетски и филозофски дела, од кои најважни се:
* Мир за време на војна
* Љубов и педагогија
* Магла
* Авел Санчес: приказна за една страст
* Агонијата на христијанството
* Трагично чувствување на животот

## Наводи

Категорија:Шпански писатели
Категорија:Шпански филозофи
Жени на дваесеттиот век (филм)

**Жени на дваесеттиот век** (англиски: *20th Century Women*) - американски филм, во режија на Мајк Милс. Главните улоги во филмот ги толкуваат: Анет Бенинг, Ел Фенинг, Грета Гервиг, Лукас Џејд Цуман и Били Крудуп.

## Содржина
Дејството на филмот се случува во 1979 година и го прикажува созревањето на неколку девојки, придружено од панк-рок и хард-кор музиката...

## Осврт кон филмот
Филмот е далеку од носталгична медитација, туку се одликува со современ пристап, слоевитост на неколку универзални теми, обработени на неконвенционален начин. Филмот бил сниман во текот на шест години, што се должи на големата страст вложена во неговото создавање.

## Наводи

Категорија:Американски филмови
Категорија:Филмови на англиски јазик
Категорија:Филмови на Мајк Милс
Категорија:Филмови со Ел Фенинг
Категорија:Филмови со Анет Бенинг
Категорија:Филмови со Грета Гревиг
Категорија:Филмови од 2016 година
Собирачи на пепел

**Собирачи на пепел** - роман на македонскиот писател Давор Стојановски од 2016 година, добитник на наградата „Роман на годината“ на „Утрински весник“.

## Содржина
Романот е раскажан во прво лице еднина, а главниот јунак е млад бонвиван, страстен учесник во ноќниот живот на градот и кој често ги менува сексуалните партнерки. Истовремено, тој е молчелив, лиричен, рефлексивен и летаргичен. Тој носи огромен револт кон светот околу себе, но не го искажува гласно, но затоа не го инетресираат вообичаените нешта, како: бракот, семејството, работата итн. Во романот се опишува еден долг ден во животот на главниот јунак, во кој тој се навраќања во сеќавањето и така оживува разни случки од минатото. Неговиот ден започнува така што тој оди на погреб, по што талка низ градот и на крајот завршува како натрапник во една куќа, барајќи тоалет. Преминувајќи го Вардар, нему му текнува дека постојат два збора за река во францускиот јазик, па така почнува приказната за неговата свршувачка со една Французинка. Подоцна, на прославата на годишнината од матурата, тој се сеќава на пријателката од училишните денови, која во меѓувреме се отселила во Франција.

## Осврт кон романот
Романот би можел да се опише како постадолесцентска проза. Тој не е жанровски или интердисциплинарно измешан, но се доближува до лирската проза. Авторот има цврста и одмерена реченица и успева на лесен и незабележлив начин да ги измеша миметичкиот план, описот на реалното Скопје со симболичкиот слој на доживувањето, а надворешниот свет е насликан преку неколку прецизни контури. Романот има модернистичка концепција. Во делото има прекрасни метафорички пасажи на социјалната условеност на луѓето кои не успеале да се снајдат во општеството.

## Наводи

Категорија:Дела на Давор Стојановски
Категорија:Македонски романи
Категорија:Изданија на Или-или
Категорија:Книги од 2016 година
Категорија:Македонски дела од 2016 година
Категорија:Појавено во 2016 година во Македонија
Чорба

**Чорба** () — вид супа својствена за националните кујни во балканските земји, Источна Европа, Блискиот Исток, Северна Африка, Средна Азија, Јужна Азија.

Чорбата потекнува од Турција и се правела пред сè од шкембе. Се правела со пропржување на ситно исечкан кромид на масло, на што се додавале ситно иситнетите парчиња шкембе. Се турало вода и се оставало да се вари на тивок оган.

Сите останати подоцнежни варијанти на чорби, од друго месо, додавање на зеленчук, сок од лимон и слично, се варијанти на основната чорба.

Во Османлиското Царство постоел дури и еснаф на мајстори за чорба. Кај јаничарите, чинот полковник се нарекувал чорбаџија.

## Галерија

Податотека:Begova Čorba (Baščaršija in Sarajevo, Bosnia).JPG|Босанска чорба и сомун
Податотека:Ready kurban chorba.JPG|Бугарска чорба
Податотека:Pileća corba.jpg|Српска чорба
Податотека:Chorba.jpg|Алжирска чорба
Податотека:Ribja corba.jpg|мини|Рибина чорба


## Поврзано
* Шкембе-чорба

## Наводи

## Надворешни врски

Категорија:Храна
Категорија:Чорби
Категорија:Македонска кујна
Категорија:Турска кујна
Категорија:Бугарска кујна
Категорија:Српска кујна
Категорија:Босанска кујна
Категорија:Турцизми
Фердидурке

**„Фердидурке“** (полски: *Ferdydurke*) — роман на полскиот писател Витолд Гомбрович од 1937 година.

## Содржина

## Осврт кон романот
Во својот есеј од 1938 година, полскиот критичар Бруно Шулц го нарекува романот „трогателна појава во нашата литература“, „нова и револуционерна форма и метод на роман“ и „дундаментално откритие, анексија на една нова област на духовните појави“. Во својот осврт кон романот, Шулц укажува на придонесот на Гомбрович во откривањето на еднородноста на културата и супкултурата и во давањето длабока дијагноза на самата суштина на културата. Притоа, Гомбрович го сфатил капиталното значење на проблемот на формата, сметајќи дека целата човечка култура е систем на форми. Заслугата на Гомбрович е во тоа што таа област ја разгледува од генетската и развојната страна и ја покажа ембриологијата на формата, а таквите откритија Гомбрович ги стекнува преку сопствената патологија. Кај него, маките на созревањето стануваат проблем сам по себе и се будат во збор и во израз. Сепак, односот на Гомбрович кон формите не е праволиниски, туку тој трагач по културни лаги истовремено е вљубен во нивната кичеста убавина.

Ставот на Гомбрович не е став на непристрасен, бестрасен истражувач, туку неговата книга е исполнета со апостолство и реформаторство. Апостолството е почетокот и јадрото на книгата на кое се надоврзуваат другите делови, но притоа авторот не поаѓа од апстракции. Појдовната точка на книгата е жива и лична. Во секое делче од романот се чувствува моќната мускулатура на мислите, книгата пука од изобилство на идеи и се прелева од творечка и разорна енергија. Гомбрович се стреми кон соголување на целиот механизам на уметничкото дело, а романот е капитален пример за такво дело. Романот се одликува со бескрајна перспектива, многузначност и метафоричка експанзивност, кои на идеите на Гомбрович им даваат вредност на еден микрокосмос, на универзален модел на светот и на животот.

## Наводи

Категорија:Дела на Витолд Гомбрович
Категорија:Книги од 1937 година
Категорија:Изданија на Бегемот
Категорија:Полски романи
Базелските ѕвона

**Базелските ѕвона** (француски: *Les cloches de Bâle*)  - роман на францускиот писател Луј Арагон.

## Содржина
Романот претставува пресек на традицијата на француското општество во последните дваесеттина години пред Првата светска војна. Во првата книга се опишува историјата на еден скандал во француското општество во чиј центар се наоѓа Дијана де Нетанкур, жена со успешна кариера во Париз, благодарение на убавината и еротската рафинираност. Менувајќи ги љубовниците, на крајот таа завршува во постелата на Брујон, криминален тип кој врши нечисти работи за својот шеф, Виснер. Во домот на Брунел извршува самоубиство еден од неговите должници, а непријателите на Виснер од тоа прават првокласен скандал. Кампањата ја води екстремното десничарско движење „Француска акција“, но Винсер успева да ја запре акцијата против него. За несреќа, генералот Дорш ја открива позадината на настанот, па Виснер мора да го жртвува компромитираниот Брунел, по што Дијана се разведува од него.

Во вториот дел се опишува средината во која се мешаат различни општествени слоеви. Катерина Симониѕе, ќерка на нафтен индустријалец од Баку, живее со мајка ѝ, која живее авантуристички живот по скапите хотели на Француската ривиера, но која одржува романси и со револуционерите. И Катерина се заразува со романтичните револуционерни страсти и во неа се јавува стремежот за ослободување на жената при што низ еротските авантури таа талка низ повеќе идеологии. Одредено време, Катерина е опчинета од анархистот Либертад, кој подоцна е убиен, а таа ги менува мажите.

Во третиот дел се опишуваат бројни историски настани во Франција и во Европа, во периодот 1911-1912: испреплетувањето на интересите и политиките, класната борба, штрајкот на шоферите во Париз итн. Во тие настани се вплеткани владата, политичарите и полицијата, а сиет се марионети во рацете на злосторниците, како Кенел и Виснер или поситните сплеткари како Де Хутен, кој со помош на полицијата успева да испровоцира терористичка акција со цел да го искомпромитира штрајкот во јавноста.

Последниот дел, во обем од петнаесетина страни, е насловен „Клара Цеткин“, по името на германската социјалистка, и претставува лирски епилог на романот.

## Осврт кон романот
Во својата критика на романот, напишана во 1936 година, Бруно Шулц ги определува „Базелските ѕвона“ како прв обид во новиот стил на пишување на Арагон, наречен социјалистички реализам. Притоа, тој го оценува романот како „донекаде, сензационална книга“, во која Арагон пишува со проникливост на рендгенски зрак, продира длабоко во ткивото на животот, а тоа го прави конкретно, сувопарно и хроничарски. Арагон застапува марксистички гледишта и ја поставува класната борба како длабока основа на сите појави во општествениот живот. Од неговиот роман како да допира татнежот на историјата. Арагон мајсторски умее да ја прикаже јаловоста на времето и безизлезноста на епохата. Но, наспроти хроничарскиот тон, во романот има голема доза на епска воздишка и историски патос.

## Наводи

Категорија:Дела на Луј Арагон
Категорија:Француски романи
Џамија (Старо Балдовци)

**Џамија во Старо Балдовци** — муслимански објект кој се наоѓа во селото Старо Балдовци, Општина Босилово.

## Галерија

Податотека:Mosque (Staro Baldovci) (2).jpg|Поглед кон џамијата 
Податотека:Mosque (Staro Baldovci) (3).jpg|Поглед кон џамијата



## Надворешни врски

Категорија:Старо Балдовци
Категорија:Џамии во Штипското муфтиство
Категорија:Џамии во Општина Босилово
Џамија (Иловица)

**Џамија во Иловица** — муслимански објект кој се наоѓа во селото Иловица, Општина Босилово.

## Галерија

Податотека:Ilovica mosque (1).jpg|Поглед кон џамијата 
Податотека:Ilovica mosque (3).jpg|Поглед кон џамијата 
Податотека:Ilovica mosque (4).jpg|Поглед кон џамијата 


## Надворешни врски

Категорија:Иловица
Категорија:Џамии во Штипското муфтиство
Категорија:Џамии во Општина Босилово
Горно Оризари

**Горно Оризари** може да се однесува на:

* Горно Оризари — приградска населба во Битолско, во состав на Општина Битола
* Горно Оризари — село во Велешко, во состав на Општина Велес
* Горно Оризари — село во Скопско, во состав на Општина Шуто Оризари
ОУ „Св. Кирил и Методиј“ - Иловица

**Основно училиште „Св. Кирил и Методиј“** (официјално: **Основно општинско училиште „Св. Кирил и Методиј“ - Иловица**; скратено: **ООУ „Св. Кирил и Методиј“**) — централно основно училиште во струмичкото село Иловица, Општина Босилово.

Училиштето е именувано по словенските просветители Свети Кирил и Методиј.

## Подрачни училишта

Во составот на училиштето влегуваат следниве подрачни училишта:
* ПУ „Св. Кирил и Методиј“ - Радово, подрачно петгодишно училиште на македонски наставен јазик;
* ПУ „Св. Кирил и Методиј“ - Секирник, подрачно петгодишно училиште на македонски наставен јазик; и
* ПУ „Св. Кирил и Методиј“ - Турново, подрачно петгодишно училиште на македонски наставен јазик.

## Галерија


Податотека:Primary school Saints Cyril and Methodius (Ilovica) (1).jpg|Поглед кон училиштето
Податотека:Primary school Saints Cyril and Methodius (Ilovica) (4).jpg|Поглед кон училиштето
Податотека:Primary school Saints Cyril and Methodius (Ilovica) (7).jpg|Поглед кон училиштето
Податотека:Primary school Saints Cyril and Methodius (Ilovica) (5).jpg|Поглед кон училиштето


## Наводи

## Надворешни врски

Категорија:Основни училишта во Општина Босилово
Категорија:Иловица
Иловица
Категорија:Основни училишта во Македонија
За кого бијат камбаните

**„За кого бијат камбаните“** е роман на американскиот писател Ернест Хемингвеј од 1940 година. Во романот се раскажува за Роберт Џордан, млад Американец во Меѓународните бригади во прилог на републиканските герилски единици за време на Шпанската граѓанска војна. Како највреден, доделено му било да крене мост за време на нападот врз градот Сеговија. Романот на Хемингвеј се смета како негово најдобро дело, заедно со „Сонцето повторно изгрева“, „Старецот и морето“ и „Збогум на оружјето“.

## Потекло

Ернест Хемингвеј ја напишал „За кого бијат камбаните“ во Хавана, Куба; Ки Вест, Флорида; и Сан Валеј, Ајдахо во 1939 година. Во Куба, тој живеел во хотелот „Амбос-Мундос“ како што работел како манускрипт. Романот го завршил во јули 1940 година и го објавил во октомври. Тој бил заснован на доживувањата на Хемингвеј за време на Шпанската граѓанска војна и се одликува како американски лик наречен Роберт Џордан, кој се борел со шпанските војници за републиканците. Подглавјата во романот, вклучувајќи ги и тие кои се чисто измислени, се засновани на вистинските луѓе, но кои се раскажувачи, и всушност тие кои се актуални фигури во војната.

„За кого бијат камбаните“ била продадена во половина милион копии за неколку месеци и била номинирана за Пулицеровата награда, а на Хемингвеј му донела голема слава. Книгата била објавена на 21 октомври 1940 година, во тираж од 75.000 копии кои се пордавале по цена од 2,75 долари.

## Наводи

Категорија:Романи на Ернест Хемингвеј
Категорија:Книги од 1940 година
Категорија:Шпанска граѓанска војна
Џамија (Еднокуќево)

**Џамија (Еднокуќево)** — главна и единствена џамија во селото Еднокуќево, во Општина Босилово, Македонија.

## Местоположба

Џамијата се наоѓа во средишниот дел на селото Еднокуќево, сместена меѓу куќите.

## Галерија


Податотека:Џамија во Еднокуќево 2.jpg|Влезот
Податотека:Џамија во Еднокуќево 3.jpg|Поглед на џамијата
Податотека:Џамија во Еднокуќево 4.jpg|Помошен објект


## Наводи

## Надворешни врски

Категорија:Еднокуќево
Категорија:Џамии во Општина Босилово
Категорија:Џамии во Штипското муфтиство
Степанци

**Степанци** може да се однесува на:

* Степанци — село во Општина Чашка, Велешко
* Степанци — село во Општина Штип, Штипско
* Степанце или *Степанци* — село во Општина Старо Нагоричане, Кумановско
Ема Асон

**Ема Асон** ( – ), била политичарка од Естонија (Социјалдемократ). Таа била првата жена која била избрана во парламентот во Естонија. Ема Асон учествувала во создавањето на првиот устав во независна Естонија, посебно во делот за образование и женските права.

## Животопис
Ема Асон е родена во Ваабина, Лифландска губернија, во тоа време дел од Руското Царство. Татко ѝ бил учител. Учела во женската школа на Пушкин во Тарту, а дипломирала историја на „Бестужев Курсеви“ во Санкт Петербург во 1910 година. Се вработила како наставник по историја во женскиот колеџ во Тарту.

Ема Асон била активна во рзлични женски организации. Во 1919 година, била избрана во градскиот совет во Талин, како и во првиот парламентарен состав на независна Естонија. Во 1920 година, на жените во Естонија им биле дадени сите политички права. Само две жени биле консултирани за време на создавање на уставот, а тоа биле: Мини Курс-Олеск и Ема Асон. Била член на Министерството за образование во 1919 - 1921 година, секретар на женската организација во Естонија и претседател на отсекот за образование од 1925 до 1940 година.

Била во брак со политичарот Фердинанд Петерсен од 1921 до 1941 година.

## Наводи

Категорија:Жени во политиката
Категорија:Луѓе од Естонија
Звонимир Бобан

**Звонимир Бобан** (роден на 8 октомври 1968 година) — поранешен фудбалски репрезентативец на Хрватска. Бобан настапувал како играч за врска во средниот ред и често бил користен како офанзивен фудбалер.Најголемиот дел од својоата кариера тој го поминал играјќи за италијанскиот калчолигаш Милан со кој освои четри титули во Серија A и една титула во  Лигата на шампионите. Исто така тој беше капитен на хрватската фудбалска репрезентација со која го освои третото место на светкото пренство во Франција, во 1998 година. Пред 1990 година, и меѓународното признавање на Хрватска како независна држава, Бобан настапуваше за младата фудбалската репрезентација на Југославија, како и за сениорската фудбалска  репрезентација на Југославија до 1990 година . Со младата фудбалска репрезентација на Југославија го освои светското првенство во фудбал за играчи до 20 години во 1987 година во Чиле. Бобан беше трипати стрелец на тоа првенство, вклучувајќи го и погодокот во финалето против Западна Геранија (нерешено 1–1 со Западна Германија во регуларниот тек) а потоа победувајќи на пенали. Своето деби за сениорската репрезентација на Југославија го имаше во 1988 година, но Бобан како жесток патриот, се префрли да игра за фудбалската репрезентација на Хрватска со распадот на Југославија, дебитирајќи против Романија во декември 1990 година. Тој настапи седум пати за Југославија, постигнувајќи еден гол, додека Бобан за репрезентацијата на Хрватска одигра 51 натпревар, постигнувајќи 12 гола, во периодот меѓу 1990 и 1999 година .

Од неговото пензионирање во 2002 година, Бобан дипломираше на катедрата по историја на Универзитетот во Загреб. Тој, исто така, стана фудбалски коментатор и аналитичар во Хрватска и на италијанската телевизија, особено за Скај Италија и РТЛ Телевизија. Тој има репутација како отворен и независен аналитичар.

## Приватен живот
Бобан е оженет со модниот творец Леонарда Бобан почнувајќи од 1994 г. Тие имаат пет деца: посвоени Марија, Габриел, Марта, Рафаел како и биолошката керќа Ружа (Роза).

Бобан исто така се занимава со играње тенис. Тој е близок пријател со поранешниот хрватски тенисер Горан Иванишевиќ, со кого игра на неговото приватно тениско игралиште.

## Наводи

## Надворешни врски

*
*
*Zvonimir Boban Yugoslavia stats at Reprezentacija.rs 

Категорија:Хрватски фудбалери
Категорија:Фудбалери на Милан
Категорија:Фудбалери на ФК Динамо Загреб
Категорија:Апсолвенти на Загрепскиот универзитет
Категорија:Живи луѓе
Категорија:Родени во 1968 година
Athena

**Athena** — турска ска панк музичка група основана 1987 година во Истанбул. Од нејзиното основање групата сменила неколку постави, а во нејзиниот последен состав членуваат Гохан Озогуз (фронтмен и гитарист), Хакан Озогуз (гитарист и следечки вокал), Умут Арабачи (басист), Емре Атакер (клавијатури), и Синан Тинар (тапани). Иако Athena започнале како треш метал состав, по неуспешниот деби албум од 1993 го смениле жанрот во ска панк и алтернативен рок. Во 2004 ја претставувале Турција на Евровизија со песната „For Real“ со која завршиле четврти. Athena низ кариерата имаат настапено како предгрупа на Ролинг Стоунс и Ред Хот Чили Пеперс.

## Дискографија
**One Last Breath* (1993)
**Holigan* (1998)
**Tam Zamanı Şimdi* (2000)
**Mehteran Şeferi* (2001)
**Herşey Yolunda* (2002)
**Us* (2004)
**Athena* (2005)
**İt* (2006)
**Pis* (2010)
**Altüst* (2014)

## Наводи

## Надворешни врски
*

Категорија:Музички групи од Истанбул
Категорија:Турски рок групи
Категорија:Турски претставници на Евровизија
Категорија:Учесници на Евровизија
Црква „Свети четириесет маченици“ - Велико Трново

**Црквата „Свети четириесет маченици** () – средновековна бугарска црква која се наоѓа во подножјето на тврдината Царевец во Велико Трново, Бугарија. Храмот е споменик на културата од исклучително значење за бугарската историја.

## Историја
Се смета дека на ова место се наоѓала црквата „Раѓање на пресвета Богородица“ подигната во IX век. За време на владеењето на царот Јован Асен II црквата е обновена и посветена на Светите четириесет маченици севастиски во чест на големата победа во  Битката кај Клокотница  на 9 март 1230 година (ден на Светите четириесет маченици севастиски), над солунскиот цар Теодор Анѓел. Откога починал во Трново, во црквата е погреба свети Сава, кој подоцна е пренесен во манастирот Милешево, а денес на местото на неговиот гроб се наоѓа спомен-плоча. Во XIII – XIV век црквата „Свети четириесет маченици“ станала една од најубавите цркви на манастирот „Велика лавра“.

Во црквата „Свети четириесет маченици“ се наоѓаат Омуртагов натпис, Асенов натпис и царински натпис од тврдината Родосто, за време на владеењето на канот Крум.

Во оваа црква погребани се следниве бугарски цареви:
* Калојан
* Јован Асен II
* Михајло III Шишман
Цариците:
* Ана Марија Унгарска, и 
* Ирина Комнина 
На 22 септември 1908 година во оваа црква кнезот Фердинанд I ја прогласува независноста на Бугарија.

## Галерија

Image:Forty Martyrs Church Svik.jpg|Слика на црквата
Image:Tarnovo-40martyrs-imagesfrombulgaria.JPG|Слика на црквата
Image:SS.Forty Martyrs Church (Veliko Tarnovo) E3.jpg|Слика на црквата
Image:Veliko Tarnovo (Велико Търново) - SS.Forty Martyrs Church.JPG|Слика на црквата
Image:Kaloyan of Bulgaria Grave.JPG|Саркофагот на Калојан


## Надворешни врски

* Званична страница цркве „Светих Четрдесет мученика“

Категорија:Цркви во Бугарија
Категорија:Цркви на Бугарската православна црква
Категорија:Споменици на културата во Бугарија
Бруно Шулц

**Бруно Шулц** (*Bruno Schulz*) (12 јули 1892 - 19 ноември 1942) - полски писател, сликар, графичар, критичар и филозоф од еврејско потекло.

## Животопис
Бруно Шулц е роден во градот Дрохобич во Австроунгарија (денес во Украина), претежно населен со Евреи и поголемиот дел од животот го поминал во родниот град, работејќи како наставник по цртање во гимназијата. Тој бил син на Хенриета и на Јаков Шулц, трговец со текстилни материјали. Во нивниот дом не се негувала еврејската традиција и се зборувало само на полски јазик. Семејството Шулц живеело во куќата со број 10 која се наоѓала на главниот плоштад во Дрохобич при  што членовите на семејството живееле на катот, а на приземјето се наоѓала нивната продавница. Токму во таа куќа се одвива дејството во расказите од збирката „Продавници со боја на цимет“, во која еден од главните ликови е неговиот татко Јаков. Бруно Шулц студирал архитектура во Лавов, а за време на Втората светска војна бил одведен во гетото во Дрохобич, каде бил убиен на улица од страна на еден нацистички офицер, на 19 ноември 1942 година.

## Творештво
Шулц се оформил под влијание на интелектуалната авангарда собрана во движењето „Млада Полска“, како и под влијание на германската книжевност од почетокот на XX век. Во 1934 ја објавил својата прва книга „Продавници со боја на цимет“, а потоа, поттикнат од младите литерати и од издавачите ја објавил и втората книга „Санаториумот во знакот на Клепсидрата“. Всушност, овие две книги го сочинуваат целото неговот творештво, зашто ракописот на неговото трето дело, романот „Месија“ е изгубен. Исто така, Шулц има напишано и неколку други раскази, кои не дел од двете збирки, како и неколку есеи. Во двете збирки, Шулц го опишува животот на Евреите во еден мал провинциски град при што неговите раскази се одликуваат со автобиографски елементи. И покрај скромниот опус, денес, Шулц се смета за еден од најголемите прозни стилисти на XX век. Неговите раскази се напишани со богат и единствен јазик, со употреба на бројни необични метафори. Притоа, тој користи повеќекратни, сложени реченици, со комбинација на старомодни и заборавени зборови и модерни, научни изрази. Оваа техника го привлекла вниманието и била предмет на бројни дискусии уште од неговите први критичари, кои неговото творештво го оцениле како смеса на убавина и поезија.

## Наводи

Категорија:Полски писатели
Категорија:Полски филозофи
Категорија:Родени во 1892 година
Категорија:Починати во 1942 година
Продавници со боја на цимет

**„Продавници со боја на цимет“** (полски: *Sklepy cynamonowe*) — збирка раскази на полскиот писател Бруно Шулц, првобитно објавена во 1934 година.

## Содржина
Збирката се состои од следниве раскази:
* Август
* Следење
* Птици
* Модели
* Трактат за моделите или Втората книга на создавањето
* Трактат за моделите, продолжение
* Трактат за моделите, крај
* Нимрод
* Пан
* Господинот Карол
* Продавници со боја на цимет
* Крокодилска улица
* Тавтабити
* Бура
* Ноќ на големата сезона

## Осврт кон делото
Во збирката се опишува животот на едно Еврејско семејство во мал провинциски град. Делото има автобиографски карактер, зашто еден од главните ликови е таткото на авторот, Јаков, сопственик на продавница за текстилни материјали, но и ексцентричен експериментатор со натприродни способности, кој живее на границата меѓу животот и смртта. Во едно писмо до Стањислав Виткјевич, Бруно Шулц вели дека се оградува од обидот за филозофска интерпретација на „Продавниците со боја на цимет“, сметајќи дека рационализацијата на уметничкото дело е еднаква на демаскирање на глумците, дека тоа е крај на забавата, осиромашување на проблематиката на делото. Според него, обидот за филозофско толкување на делото повеќе би претставувал опис на стварноста што е дадена таму, отколку нејзино образложение. Сепак, тој објаснува дека збирката „Продавници со боја на цимет“ дава рецепт на стварноста и воспоставуваат специјален вид супстанција во состојба на непрекината ферментација, која постои само еден миг во определена форма. Во однос на класификацијата, авторот вели дека се работи за автобиографско дело, не само затоа што е напишано во прво лице еднина и што содржи некои настани од неговото детство, туку затоа што ја покажува неговата духовна генеалогија. Според него, во романот тој се обидел да ја пронајде сопствената, приватна „митологија“, сопствените „приказни“, својата митска генеза.

## Изданија на македонски јазик
Делото „Продавници со боја на цимет“ е преведено на македонски јазик. Во 2005 година, тоа е објавено од издавачката куќа „Темплум“ како 22. кига во библиотеката „Магма“, а подоцна и од „Бегемот“.

## Наводи

Категорија:Дела на Бруно Шулц
Категорија:Книги од 1934 година
Категорија:Изданија на Бегемот
Категорија:Изданија на Темплум
Категорија:Појавено во 2005 година во Македонија
Категорија:Полски раскази